Document ID: 32002D0624

Απόφαση της Επιτροπής
της 24ης Ιουλίου 2002
που εξουσιοδοτεί την Ιταλία να επιτρέψει την εξαγωγή αρωματισμένου ποτού με βάση τον οίνο που δεν συμμορφούται προς τις διατάξεις του κανονισμού (ΕΟΚ) αριθ. 1601/91 του Συμβουλίου για τη θέσπιση των γενικών κανόνων σχετικά με τον ορισμό, τον χαρακτηρισμό και την παρουσίαση των αρωματισμένων οίνων, των αρωματισμένων ποτών με βάση τον οίνο και των αρωματισμένων κοκτέιλ αμπελοοινικών προϊόντων
[κοινοποιηθείσα υπό τον αριθμό Ε(2002) 2773]
(Το κείμενο στην ιταλική γλώσσα είναι το μόνο αυθεντικό)
(2002/624/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1601/91 του Συμβουλίου, της 10ης Ιουνίου 1991, για τη θέσπιση των γενικών κανόνων σχετικά με τον ορισμό, τον χαρακτηρισμό και την παρουσίαση των αρωματισμένων οίνων, των αρωματισμένων ποτών με βάση τον οίνο και των αρωματισμένων κοκτέιλ αμπελοοινικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 2061/96 του Ευρωπαϊκού Κοινοβουλίου και του Συμβουλίου(2), και ιδίως το άρθρο 11,
Εκτιμώντας τα ακόλουθα:
(1) Η Ιταλία υπέβαλε στην Επιτροπή αίτηση παρεκκλίσεως που προβλέπεται στο άρθρο 11 του κανονισμού (ΕΟΚ) αριθ. 1601/91 που έγινε από ιταλό επιχειρηματία και αφορά αρωματισμένο ποτό με βάση τον οίνο που προορίζεται για εξαγωγή προς ορισμένες τρίτες χώρες.
(2) Ο εν λόγω επιχειρηματίας επιθυμεί να χρησιμοποιήσει τη χρωστική ταρτραζίνη (E102) στην παρασκευή αυτού του αρωματισμένου ποτού με βάση τον οίνο.
(3) Δεν είναι αποδεκτή η χρήση χρωστικών στην επεξεργασία αρωματισμένων ποτών με βάση τον οίνο όπως αυτά ορίζονται στο άρθρο 2 παράγραφος 1 στοιχείο β) του κανονισμού (ΕΟΚ) αριθ. 1601/91.
(4) Η ταρτραζίνη είναι χρωστική τροφίμων που επιτρέπεται από την οδηγία 94/36/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 1994, για τις χρωστικές που μπορούν να χρησιμοποιούνται στα τρόφιμα(3), για την παρασκευή άλλων αλκοολούχων ποτών και τροφίμων που διατίθενται στην κοινοτική αγορά.
(5) Εξετάζεται η χρήση της ταρτραζίνης για αρωματισμένα ποτά με βάση τον οίνο που προορίζονται για τρίτες χώρες τις οποίες το πρόσθετο αυτό επιτρέπεται νόμιμα σε αυτό τον τύπο προϊόντος. Οι ποσότητες που αφορά είναι 30000 εκατόλιτρα ετησίως. Δεν παρουσιάζει κανένα κίνδυνο για την ανθρώπινη υγεία στις χρησιμοποιούμενες δόσεις που προβλέπονται από τη νομοθεσία των σχετικών τρίτων κρατών.
(6) Τα αρωματισμένα ποτά που θα παρασκευασθούν με τον τρόπο αυτό δεν θα διατεθούν στην κοινοτική αγορά.
(7) Η παρέκκλιση αυτή περιορίζεται χρονικά ώστε, μετά από την πείρα που θα αποκτηθεί, να είναι δυνατόν να επανεξετασθεί η τεχνική της αναγκαιότητα ή να τροποποιηθούν οι όροι και η έκταση εφαρμογής της.
(8) Η παρέκκλιση που προβλέπεται από την παρούσα απόφαση είναι σύμφωνη με τη γνώμη της επιτροπής εφαρμογής για τους αρωματισμένους οίνους, τα αρωματισμένα ποτά με βάση τον οίνο και τα αρωματισμένα κοκτέιλ αμπελοοινικών προϊόντων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εξουσιοδοτείται η Ιταλία να επιτρέψει έως τις 31 Δεκεμβρίου 2005 την παρασκευή και την εξαγωγή προς ορισμένες τρίτες χώρες αρωματισμένου ποτού με βάση τον οίνο που θα χρωματισθεί με ταρτραζίνη (E102).
Τα προϊόντα που θα παρασκευαστούν με τον τρόπο αυτό πρέπει να ικανοποιούν τις ισχύουσες νομοθετικές διατάξεις στα συγκεκριμένα τρίτα κράτη. Η παρέκκλιση αυτή εφαρμόζεται για ετήσια παραγωγή 30000 εκατολίτρων.
Άρθρο 2
Η παρούσα απόφαση απευθύνεται στην Ιταλική Δημοκρατία.
Βρυξέλλες, 24 Ιουλίου 2002.

Labels: 17
5
3
18
15